Un mes sense rastre de l'estibador desaparegut al port de Castelló - À Punt\nUn mes sense rastre de l'estibador desaparegut al port de Castelló\nDavid, de 36 anys, va caure al mar durant les tasques de càrrega del vaixell Nazmiye Ana, que va bolcar el passat 28 de maig\nTasques de remoció del vaixell Nazmiye Ana en el port de Castelló / @mitmagob\n28 de juny 2021 - 06:30\nEs compleix un mes des que el vaixell Nazmiye Ana bolcara al moll del Centenari del Port de Castelló. A causa de l'accident tres homes van resultar ferits i dos més van desaparéixer: un jove indi de 22 anys i un estibador espanyol de 36 . El cos del primer, membre de la tripulació, el van trobar l'endemà, però David, l'estibador, continua sense aparéixer.\nDesprés de setmanes de recerca en què han intervingut bussos de la Guàrdia Civil, una unitat de gossos especialistes, helicòpters i robots subaquàtics, entre altres dispositius, ja han començat els treballs per a moure l'embarcació, que es trobava encara en la mateixa ubicació que en el moment de l'accident.\nAmb el desplaçament lateral del vaixell s'espera poder recuperar el cos de l'estibador, ja que els investigadors mantenen l'esperança que es trobe atrapat en la càrrega. Es tracta d'un procediment complicat que estan duent a terme dues empreses especialitzades contractades per al port Castelló i que treballen coordinades amb l'autoritat judicial que investiga l'accident.\nLes tasques de rescat del Grup Especial d'Activitats Subaquàtiques de la Guàrdia Civil s'han complementat amb els treballs d'extracció de càrrega aquest diumenge. Després d'extraure els contenidors i tapes d'escotilla que es trobaven a menor profunditat, s'ha procedit a l'extracció de mercaderia i elements del vaixell, com ara bigues i comportes, en col·laboració amb la Societat d'Estiba de Castelló.\nEstà previst que aquest dilluns es reincorporen a l'operatiu de recerca els gossos especialitzats de rescat de la Guàrdia Civil, i continuar l'extracció dels contenidors que es troben a major profunditat.\nExtracció dels contenidors del vaixell bolcat al port de Castelló / Port de Castelló\nExtracció de la càrrega del vaixell bolcat al Port de Castelló, ara fa un mes / Port de Castelló\nEls companys de l'estibador deixen de treballar fins que el troben\nDes del 15 de juny, els estibadors del port de Castelló mantenen paralitzada l'activitat mentre es duu a terme la cerca del seu company. Al voltant de 150 treballadors han decidit deixar de treballar com a senyal de protesta per les "mesures insuficients" que s'han adoptat en les tasques de recerca de David i exigeixen "solucions immediates" per al rescat.\nLa família demana una investigació\nJuntament amb els companys, la família de David també considera que els treballs actuals "són insuficients" i han exigit una investigació per a saber com va succeir l'accident i que "s'assumisquen responsabilitats".\nLa dona de l'estibador s'ha personat com a acusació particular en el procediment obert pel jutjat d'instrucció número 3 de Castelló que ja ha reclamat un "aclariment de l'estat de la cerca del seu marit".\nLes causes de l'accident, encara una incògnita\nEls factors que es troben darrere de l'accident del vaixell encara es desconeixen, però s'espera que quan es puga accedir a l'embarcació s'aclariran els fets. No obstant això, les primeres hipòtesis apunten a la possibilitat d'una mala planificació en l'estiba, una errada en el llast o deficiències en l'estructura del vaixell.\nDesvelen els gens que determinen quan s'arriba a la menopausa Un detingut per set robatoris en esglésies de la Ribera, la Safor i la Costera Els bombers forestals fan una nova jornada de vaga per a reivindicar estabilitat laboral Duanes frena l'intent d'exportar de València a la Xina un camió antidisturbis sense permisos Un cotxe cau pel buit d'un ascensor en un edifici de l'avinguda de Burjassot de València Un policia fora de servei salva un home de morir ofegat al Saler El ponent deixa temperatures de 40 graus en alguns municipis valencians "Quina la que li he donat al marieta de merda", va dir un dels agressors de Samuel Luiz Igualtat obri un nou expedient sancionador a la residència DomusVi d’Alcoi


El Quadern d'Enric : GP Ajuntament, MUSIESCOLA\nTavernes acull la segona Trobada Musical Escolar\nLa segona edició de Musiescola tindrà lloc este dijous 5 de maig, en què vora 1.000 alumnes participaran en diversos tallers i activitats relacionats amb la música.\nEl dijous 5 de maig, Tavernes de la Valldigna acollirà la segona Trobada Musical Escolar Musiescola, en què participaran al voltant de 1.000 alumnes i 180 mestres d’Educació Primària de diversos centres educatius de la Comunitat Valenciana.\nDes de les 9.30 hores fins a les 11.20 hores, es faran diverses activitats en la Casa de la Cultura, com la crida musical, tallers de balls, macrobatucada i una cercavila per la localitat amb diverses agrupacions instrumentals.\nA partir de les 11.30 hores, tots els xiquets es dirigiran al pavelló multiusos on tindrà lloc el musical El món de les emocions, entrega de detalls i dinar. Després es farà un taller de flashmob i música rock interpretada per diversos col·legis. També tindrà lloc l’entrega de premis als participants guanyadors de la lletra de la cançó Emociona’t, que serà la cançó de cloenda de la Musiescola, i finalment Pasqual Pastor llegirà un manifest a favor de l’educació musical.\nLa segona edició de Musiescola està basada en un programa de música i emocions, i conté actuacions en què col·laboren diversos centres i alumnes. Esta trobada forma part de la convocatòria que fa la Conselleria d’Educació per a projectes d’innovació en la lluita contra el fracàs escolar a través de la música i compta amb el patrocini de l'Ajuntament de Tavernes de la Valldigna.\nLa trobada estava programada per al passat dijous 28 de d’abril, però a causa de les previsions de pluja es va ajornar per a este dijous.


LLISTA DE PREUS (IVA no inclòs)\nDinars i sopars: 10 €\nHabitació individual: 40€/nit\nHabitació doble: 60€/nit\nHabitació SUITE: 90 €/nit\nLlit supletori: 25€/nit\nBressol disponible: 10€/nit\nLLISTA DE PREUS 2014\nPER PERSONA: 30?/nit\nDinars i sopars: 10 ?\nHabitació individual: 40?/nit\nHabitació doble: 60?/nit\nHabitació *SUITE: 100 ?/nit\nLlit supletori: 25?/nit\nBressol disponible: 10?/nit\n1. Es considera reserva efectiva quan el client ha realitzat un prepagament del 50% del total de l'estada mitjançant transferència bancària (abonant la diferència, si escau, a l'apartament triat); o bé, facilitant el nombre de targeta de crèdit (vigent) com a garantia de pagament que serà remès a l'establiment. (Sol·licitar prèviament el nº de compte en el qual efectuar l'ingrés).\n2. Una vegada arribat a l'establiment, es podrà sol·licitar al client la tarja de crèdit o dipòsit, per obrir-li un compte de despeses possibles, regularitzant aquestes despeses a la sortida del clien.\n1. La cancel·lació de la reserva comunicada entre catorze i set dies abans de l'arribada del client, produirà una retenció del 50% del total de dipòsit. Si la comunicació s'efectués dins del termini de set dies, la totalitat del dipòsit.\n2. Si el client no arriba a l'establiment abans de les vint hores del dia assenyalat per al començament de l'estada, s'entendrà anul·lada la reserva.


Replantejar els grans projectes de ciutat: la Sagrera com a oportunitat | Barcelona en Comú\nReplantejar els grans projectes de ciutat: la Sagrera com a oportunitat\nLa ciutat en comú que volem conjuga l'ambició metropolitana, de ciutat i de barri, per construir una ciutat renovada, cohesionada, on l'habitatge social, els espais públics i els equipaments de proximitat i la vida quotidiana, esdevinguin fonamentals. L'actuació en matèria de grans projectes urbans i infraestructures de Barcelona En Comú vindrà guiada per tres principis:\n1) Tancar les ferides obertes que ens han deixat anys de projectes i gestió expansius i sobredimensionats; i que ara cal ajustar i finalitzar.\n2) Dur a terme aquells projectes que presentin els millors ràtios cost-benefici en termes socials i ambientals (com ara la creació d'una trama de corredors verds de connexió tant a l'entorn de Barcelona com en el seu interior, la recuperació de continuïtats i usos ciutadans en el front marítim o acabar i millorar la xarxa ortogonal d’autobusos).\n3) Escometre una gran obra: la suma de moltes actuacions fetes a escala humana, a cada barri, construïdes i pensades per la ciutadania, amb estratègies realistes i factibles a curt termini per començar a resoldre els problemes quotidians dels veïns en pocs anys, sense haver d'esperar dècades en situació de precarietat.\nUn bon exemple d'això és l’entorn de la Sagrera. Un espai condicionat per infraestructures que funcionen com a barreres físiques que alhora són frontera de drets socials (manca flagrant d'equipaments) i econòmics (zona amb les rendes més baixes de la ciutat i una de les taxes més altes d'atur). Davant d’aquesta realitat, volem convertir la Sagrera en una zona central d’oportunitats a Barcelona, i per això plantegem:\nPrioritzar l’entorn i recuperar barreres de trànsit com l’avinguda Meridiana per al verd urbà i la vida cívica.\nConvertir la Sagrera en una peça clau per renovar el model de mobilitat a la ciutat, fent de l’estació una referència per la Barcelona dels vianants i dels ciclistes que connecti els barris amb recorreguts segurs i accessibles a la ciutadania.\nAcabar els equipaments pendents amb participació de la ciutadania, reforçar l’empresa i el comerç de petit i mitjana escala, construir habitatge de lloguer social i cohesionar els barris amb espais públics vius i de qualitat.


ᐅ Manteniment informàtic Ullastret - Manteniment informàtica Ullastret\nMANTENIMENT INFORMÀTIC ULLASTRET\nSom experts i comptem amb molts anys d’experiència en manteniment informàtic Ullastret, serveis informàtics\nLa clau del nostre servei de manteniment informàtic Ullastret és l’experiència i professionalitat del nostre equip tècnic i el nostre expert sistema de gestió\nEl nostre servei de manteniment informàtic Ullastret i suport tècnic informàtic correspon a serveis constants preventius i resolutius en les instal·lacions del client i remotament, amb l'objectiu de prevenir i incentivar actuacions correctives. A Gestinet Ullastret, també realitzem el monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nA Gestinet Ullastret només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Ullastret, que tots els tècnics informàtics de Gestinet són professionals experimentats en plantilla, fixes ubicats a Ullastret, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nEl servei de manteniment informàtic Ullastret de Gestinet, és líder del sector per experiència, reputació i màximes garanties\nGestinet, empresa referent en manteniment informàtic Ullastret, suport i serveis informàtics amb una llarga experiència i recorregut en el nostre sector, compta amb un gran equip tècnic professional en constant formació i reciclatge de coneixements que aporta als nostres clients el millor assessorament i experiència per tal d’aconsellar i recomanar en cada moment i situació la millor i més eficient solució.\nManteniment informàtic Ullastret: Gestinet compta amb una de les respostes més ràpides del sector\nGestinet compta amb una de les respostes més ràpides sobre incidències informàtiques i qualsevol entrebanc informàtic que el client pugui patir. Inicialment, mitjançant resposta remota per a mirar de ser més eficients, ràpids i efectius, i el següent nivell és la resposta presencial per part dels nostres tècnics a la ubicació del client, oferint a Ullastret una de les respostes més ràpides del mercat.\nIgual que oferim un servei de manteniment informàtic Ullastret periòdic, preventiu, expert i exigent, també disposem d’altres serveis vitals per a qualsevol empresa avui dia, utilitzant sempre les tècniques i metodologies més innovadores i eficients.\nManteniment informàtic Ullastret: Gestíó integral de backups\nEn totes les modalitats de manteniment informàtic Ullastret que oferim, una de les facetes més importants i sensibles que el nostre servei gestiona i assegura és la correcta realització de backups (còpies de seguretat) de dades i sistemes de cada client, oferint diversos serveis i opcions en aquest sentit com a complement i/o millora d’aquest sistema de seguretat tan primordial i vital per a qualsevol empresa. Revisió integral de backups en local, realització de backups externes o en aparells extraïbles (LOPD), etc...\nEl nostre servei informàtic a Ullastret disposa d'un temps màxim de resposta sobre incidències de 3 a 4 hores. Actualment donem resposta immediata.\nTots els nostres tècnics de suport informàtic a Ullastret disposen com a mínim de Grau Superior Informàtic en Sistemes Informàtics.\nVinculem per a cada client de manteniment de sistemes informàtics a Ullastret un mínim de 2 tècnics directes per a ser el més resolutius i precisos possible.\nEls clients disposen els telèfons mòbils dels tècnics vinculats per a que puguin contactar directament i ser més resolutius i efectius en el servei de suport informàtic a Ullastret.\nDisposem de tècnics fixes i estables per a donar un servei de manteniment informàtica Ullastret estable i ràpid sense sorpreses ni esperes.\nEls nostres clients de serveis IT a Ullastret disposen d’una potent Extranet per a la gestió completa del seu servei.\nContractes de manteniment informàtic Ullastret amb màximes garanties\nRealitzem contractes de manteniment informàtic Ullastret de prevenció, reparació i seguiment constant dels sistemes informàtics de cada client. Comptem amb molts anys d’experiència i una important cartera de clients a Ullastret aconseguida amb la rigorositat i professionalitat de tot l’equip humà de Gestinet, fet que ens posiciona com a una empresa referent i líder dins el nostre sector.\nManteniment informàtic Ullastret, presencial, remot i monitorat\nEls nostres tècnics informàtics realitzen el servei de manteniment informàtic Ullastret, xarxes, aparells i components informàtics de forma presencial a les oficines dels clients, juntament amb el monitoratge dels sistemes i resposta remota inclosa.\n100% Garanties en el nostre servei de Manteniment informàtic Ullastret\nA Gestinet Ullastret coneixem i som conscients de la importància d’un bon manteniment informàtic Ullastret i una actuació en aquest sentit proactiva i responsable, i d’aquesta manera evitar tant problemes de seguretat com entrebancs en una gestió eficient de tot els recursos de la xarxa, servidors i usuaris de cada client.


Fira de l'Hostal del Vilar | Turisme Lluçanès\nData Data: 28 de setembre\nCada 28 de setembre es celebra la Fira de l’Hostal del Vilar, una de les fires més importants que tenia Catalunya d’origen ramader vinculada a l’antiga activitat de transhumància. A l’esplanada davant de l’Hostal del Vilar, cruïlla de camins ramaders a mig camí entre el pla i la muntanya, s’hi aplegaven les grans ramades transhumants de bestiar de llana procedents de les altes pastures del Pirineu de retorn cap als seus llocs d’origen.\nL’escenari d’aquest grandiós espectacle en plena naturalesa, pagesos, pastors i tractants de bestiar vingut d’arreu de Catalunya mercadejaven amb el bestiar, feien tractes de conlloc, d’herbes i pastura, i fins i tot arreglaven algun casament entre la pagesia local.\nAvui en dia, la fira compta amb parades diverses d’alimentació, productes locals, complements, artesania, parament de la llar i altres, al costat d’una interessant exposició de maquinària agrícola i ramadera, amb les darreres novetats del sector. També hi ha una petita mostra de bestiar i en les darreres edicions, els organitzadors han diversificat les activitats per continuar atraient el públic, s’ha fet demostracions diverses d’oficis antics del món de la pagesia i la ramaderia: embalar manualment, espellofar blat, de moro, esmolar amb moles antigues, batre, elaboració d’oli de ginebre… testimonis i demostració d’una activitat del passat agrícola i ramader


El casc antic de la població està format per carrers estrets, adaptats a l’orografia del terreny, clar exemple del seu passat àrab, inclòs algunes portes presenten arcs de mig punt, oferint així un aspecte de vila mitjeval. A més els carrers estàn plens de flors i Calle de Eslidaplantes que engalanen el seu aspecte.\nEl nom d’alguns carrers té el seu origen en oficis que antigament eren desenvolupats en el municipi o a personatges il·lustres que en el seu dia visqueren en la vila, com el Carrer del Duc de Medinaceli.\nEncara hui es poden apreciar les portes de l’antiga muralla, que encara conserven els seus noms, aquestos son el Portal Vell, el Portal Nou, Teixidors i Verge dels Dolors. El carrer de Baix marca el límit del casc antic.\nEn la plaça de l'Ajuntament podem vore l'Ajuntament, inaugurat en 1868. Si caminem uns pocs metres fins la plaça de l’església allí trobarem l’església d'Eslida, dedicada al Salvador, al igual que la capella del mateix nom ubicada en el recinte del Castell. Està format per dos naus laterals i una central amb capitells d’estil corinti. És d’estil barroc, sent la seva decoració i ornamentació d’estil rococó. Fou construïda a partir de l’any 1429, a petició del Bisbe de Sogorb a la Santa Seu. El seu emplaçament no coincideix, com en la majoria dels llocs, amb l'antic emplaçament de la mesquita.\nLa mesquita havia d'estar situada en la casa adjunta, doncs existeixen documents que proven que es varen celebrar aljames en el pòrtic de la mesquita fins el 1500. També existeixen testimonis de que a principis del s.XX hi havia un hospital per a pobres amb arcades en les porxades en aquest emplaçament.\nLa casa de la cultura ocupa el antic emplaçament del col·legi dels xiquets, que es va traslladar cap l’any 1921 a un nou emplaçament en una part mes baixa del poble. Aleshores va servir per a la banda de musica per a realitzar assajos, concerts... l’edifici actual fou reformat en 1986, consta de tres pisos. El primer s’utilitzà com a bar, i els altres dos son utilitzats ocasionalment per diverses associacions del municipi.\nEl llavador fou construït després de descobrir una font en el s. XIX. Fou inaugurat en 1899. era utilitzat per la gent per llavar la roba, els plats... i per a agafar aigua per a beure, donat que en les cases no hi havia aigua corrent. El teulat era de fusta a dos aigües, però en 1996 l’ajuntament el va canviar i el va fer amb petites bovedes corbes. Posteriorment fou restaurat per joves de l'Escola d'Oficis. Antigament al costat del rentador hi havia una gran bassa, que fou tapada i es va construir un parc amb gronxadors.\nEl calvari, és una ermita dedicada al Santíssim Crist del Calvari. Es troba junt al municipi. Fou construïda a principis del s.XVIII, més concretament el 24 de febrer de 1704. Junt a ella es troba un aljub on es custodia un retaule ceràmic de la Verge de la Cova Santa.\nEl castell està situat a 442 m d’altitud sobre el municipi. En la carretera CV-219 entre Chovar y Eslida. Construit durant la dominació musulmana, fou centre de relativa importancia en la zona de llevant musulmà. Va contar amb torre auxiliar exterior, pont llevadís, aljubs, dependencies i torre de l’homenatge. És de tipus montà. Avui en dia es pot apreciar la seva planta poligonal irregular i la torre de l’homenatge de planta triangular. Es troba en ruïnes.\nEn els voltants d'Eslida podem visitar:\nL’arc de la rambla, d’època romana, és un aqüeducte situat sobre el riu Anna, amb arcs de mig punt rebaixats.\nEl moli de l’aire, són les restes d’un antic moli de cereals.\nEls corrals, és un conjunt d’antigues alqueries, situades en front del municipi, al altre costat del riu.\nEl moli de Pitarch, es troba junt a la Font dels Bassons. És un petit moli d’una sola roda, devia tindre dos altures, una sola porta i petites finestres.


La Coccinelle Port-Cros França - Ofertes d'hotels amb els MILLORS DESCOMPTES EN LÍNIA\nIle du Levant, Port-Cros, Port-Cros, França, 83400 - Excel·lent ubicació - Veure al mapa\nMés informació sobre La Coccinelle\nTant si es tracta d'un viatge de plaer com si és de negocis, La Coccinelle és una elecció d'allotjament magnífica quan visiten Port-Cros. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Coccinelle també ofereix moltes instal.lacions per enriquir la seva estada a Port-Cros. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a La Coccinelle.


Redacció, Sant Gervasi\t| Actualitzat el 17 Setembre 2018 a les 10:01\nEl llegat de l’astrònom Josep Comas i Solà (1868–1937) ja té el seu espai al Centre Cívic Vil·la Urània, la seva antiga casa. I és que recentment s’ha inaugurat, al soterrani de l’edifici, la zona d’exposició ‘Comas i Solà’, on s’explica la trajectòria i els descobriments del que fou el primer director de l’Observatori Fabra.\nAmb la inauguració de l’espai, coincidint amb la Festa Major del Farró, s’acaba de complir el desig de Comas i Solà de convertir Vil·la Urània en un espai per a la divulgació i la cultura després que el passat mes de març s’inaugurés el centre cívic. Així doncs, des d’aquest setembre ja es poden fer visites guiades concertardes per tal de conèixer de més a prop la figura de Comas i Solà.\nL’estrena d’aquest espai expositiu i del centre cívic ara fa uns mesos ha estat possible gràcies a la pressió que van fer familiars, entitats i veïns, ja que fa uns anys l’Ajuntament va voler enderrocar la casa per fer el centre cívic.


L'horta i alguna cosa més - Revista Saó\nL’horta i alguna cosa més\nAl principi dels noranta, l’Horta sofrí una de les agressions més salvatges dels darrers temps, ja que l’Ajuntament de València, amb la majoria absoluta del Partit Popular i Unió Valenciana, donà llum verda, més aviat negra diria jo, a un pla urbanístic que implicava la conversió en zona urbanitzable la major part de l’Horta de Campanar del Cap i Casal; la part afectada era coneguda com el Pouet de Campanar i a més a més de terrenys de cultiu hi havia una seria d’Alqueries, sistemes de reg i altres elements valuosos des del punt de mira etnogràfic. L’oposició municipal no va poder fer gran cosa, el moviment “Salvem el Pouet” va organitzar moltes protestes i mogudes, eren, però, moments d’hegemonia de la il·lusió conservadora i de l’expansió del ciment amb el negoci immobiliari, també cal dir que alguns propietaris dels camps veïns del barri férem negoci. El projecte lliurava algunes poques Alqueries i el Pouet es traslladava on es troba hui enmig dels nous blocs d’habitatges.\nAquesta història tan lamentable feia evident que amb la marxa que es portava calia fer quelcom, perquè el model depredador es reproduïa a tot arreu. La primera reacció institucional es produiria l’any 2000 amb el Dictamen el Consell Valencià de Cultura, emés a petició d’un col·lectiu de professors i investigadors. Aquest dictamen instava a què es legislés una norma que protegira íntegrament tota l’Horta assegurant-ne la seus conservació. Igualment es va anar generant un moviment que presentà una proposta d’iniciativa popular a les Corts, la qual no aconseguí reeixir, malgrat que més tard, en algunes reformes legislatives ja es va prevere un Pla Especial per l’Horta.\nHui les coses estan canviant; aquests dies hem sabut que l’Associació de Veïns de Campanar està intentant recuperar per a ús públic alguns dels solars encara no construïts en la zona del Pouet i de les alqueries que resten tancades. He llegit que es vol fer alguna cosa dirigida a les noves generacions, i alguna exposició mostrant el que va passar, per tal generar estima pel patrimoni cultural que representa el que hi resta. Per part del Govern de la Generalitat, en una línia semblant, s’ha anunciat que s’està preparant un catàleg d’elements patrimonials de l’Horta que van a ser especialment protegits, que inclouria: alqueries, sistemes hidràulics, barraques, cases, etcètera. Doncs això està molt bé, igualment observem un avanç de consciència social sobre la rellevància del patrimoni cultural en general, com hem vist amb ocasió de la pandèmia, puix amb la limitació de viatjar fora, molts ciutadans han redescobert allò que tenim a casa nostra, com són els pobles de l’interior o a les grans ciutats del país.\nRestaria desitjar que l’Horta es salve de veritat, que nous llauradors s’incorporen donant-li vida, i que la ciutadania visite i respecte les condicions d’aquest espai protegit jurídicament. També caldria que els nostres pobles, amb els seus conjunts històrics es revitalitzen i no devinguen sols parcs temàtics dirigits al turisme de la foto. Es tractaria de tindre “trellat” com diem per ací. Els nostres governs, incloent-hi els municipals òbviament, devien orientar i afavorir aquestes recuperacions amb criteris basats en el respecte i el coneixement, en l’estima en suma.


Fernández Díaz acusa la Generalitat de posar la justícia al servei d'interessos polítics\nJorge Fernández Díaz, el ministre d'Interior en funcions, s'ha preguntat irònicament aquest dimecres si la Generalitat també es retirarà de la causa contra els assaltants de la llibreria Blanquerna a Madrid o només quan els agressors siguin de la CUP. En aquest sentit, els ha acusat de posar la justícia al servei dels interessos polítics.\nEl TSJC recolza al Govern en la seva decisió de retirar l'acusació dels processos judicials contra activistes\n"Es va a retirar també d'aquest cas -referint-se al de Blanquerna el dia de la Diada de 2013- o només quan els agressors siguin de la CUP?", s'ha preguntat, en una entrevista a la Cadena Cope.\nFernández Díaz ha recordat que la Generalitat demana 16 anys de presó per a aquests agressors i ha deixat clar que li semblaria igual de "lamentable" que el Govern es retirés d'aquest cas: "Aquí demana 16 anys i allí es retira d'acusacions per fets molt violents ", ha lamentat.\nAixí, ha titllat "d'escàndol" sense precedents que la Generalitat retiri acusacions a petició de la CUP i ha recordat que això no estava en l'acord que Junts pel Sí i la CUP van signar per investir president a Carles Puigdemont, així que li preocupa que hagi "acords no escrits" i que aquests siguin "vergonyants".\nDe fet, s'ha preguntat què passaria si el PP decidís, per investir el seu president, retirar acusacions presentades davant els tribunals: "És posar els tribunals, el compliment de la llei i la defensa de la legalitat, al servei d'interessos polítics", ha reblat.\nFernández Díaz ha acusat la Generalitat de tenir "dues vares de mesurar per als que se salten la llei" i ha destacat que si ha "reculat" en alguns casos -com el dels disturbis pel desallotjament del centre 'okupa' de Can Vies en 2014- és perquè els sindicats de Mossos d'Esquadra l'han "criticat durament".


Govern es prepara per decretar l'estat d'alarma\nLa declaració del Govern dels estats d’alarma i d’emergència comportarà la limitació o supressió de drets fonamentals\nVehicles de la policia en un carrer d'Andorra la Vella.\nActualitzada 19/03/2020 a les 18:59\nLes conseqüències de la pandèmia del coronavirus al país aniran més enllà dels àmbits sanitaris i econòmics, i podran afectar de ple els drets i llibertats individuals tal com els coneixem ara. El Govern té sobre la taula el projecte de llei qualificada que un cop aprovada li ha de permetre decretar l’estat d’alarma i el d’emergència, tal com estableix l’article 42 de la Constitució prèvia autorització del Consell General. En el primer dels supòsits les restriccions o suspensions de determinats drets i llibertats fonamentals són limitades, en el segon són pràcticament totals. Sota una única “autoritat competent”: el cap de Govern, que pot delegar en un o diversos ministres.\nL’objecte del text, segons l’exposició de motius, és dotar el Govern dels mecanismes necessaris per respondre a situacions extremes causades per catàstrofes naturals i “supòsits d’interrupció del normal funcionament de la convivència democràtica”. En el primer cas es podrà activar l’estat d’alarma, mentre que el d’emergència està destinat a donar resposta al segon. En ambdues situacions el que es persegueix és “assegurar el restabliment de la normalitat”. En el cas de l’estat d’alarma es decreten les mesures excepcionals per un termini de quinze dies naturals, que en el d’emergència poden arribar als trenta. Tots dos supòsits són prorrogables seguint els mateixos paràmetres temporals que quan es decreten. També és necessari el vistiplau del Consell General.\nTerratrèmols, inundacions, allaus, esllavissades, incendis, però també crisis sanitàries com la que ara estem patint amb la pandèmia del coronavirus permetran al Govern decretar l’estat d’alarma. En aquest supòsit, mai en el d’emergència, pot afectar tot el territori o només en l’àmbit parroquial, i el cònsol major té la potestat de sol·licitar-ho. Les mesures que s’activen són les de prohibir o limitar la circulació de ciutadans i vehicles en llocs determinats; limitar l’entrada o sortida del país de persones o mercaderies; requisar béns de tot tipus; limitar el consum d’articles de primera necessitat i intervenir i ocupar de forma temporal locals excepte domicilis privats. Mentre dura el canvi d’ordre públic, “l’autoritat competent” pot establir protocols per combatre “malalties infeccioses” com la crisi del coronavirus que ara patim. Les mesures sempre seran “proporcionades a la gravetat de les circumstàncies”.\nSis articles de la Constitució\nL’alteració de la convivència democràtica que permet activar l’estat emergència es produeix, segon el projecte de llei, quan els drets i llibertats dels ciutadans, el funcionament dels serveis públics essencials i de les institucions, i el proveïment de productes de primera necessitat es veuen afectats de forma tan greu que no es pot restablir i mantenir l’ordre a través dels mecanismes ordinaris de l’administració. El decret incideix de ple en els preceptes constitucionals des del moment que es pot “suspendre l’exercici dels drets reconeguts” en sis articles de la Carta Magna. Les detencions es poden mantenir fins a vuit dies abans de passar a disposició judicial; es poden suspendre tot tipus de publicacions, emissions de ràdio i televisió, i tancar provisionalment bars i altres locals; acordar registres a domicilis amb una ordre escrita de “l’autoritat competent”; intervenir les comunicacions postals, telefòniques i electròniques; prohibir reunions, manifestacions, vagues i el tancament de patronals. Per últim, prohibir l’entrada i sortida del país i la possibilitat de circular-hi lliurement, i els estrangers no residents que pertorbin l’ordre públic podran ser expulsats del país d’immediat.\nCOEXISTIR DE FORMA SIMULTÀNIA\nEl Govern podrà decretar els estats d’alarma i d’emergència de manera simultània sempre que es donin les circumstàncies que justifiquin un i l’altre. En aquest supòsit el projecte de llei preveu els mecanismes que han de compatibilitzar-ho, ja que en la suspensió i limitació de drets fonamentals no són els mateixos. Per això es preveuen unes normes comunes, com ara que els decrets s’han de publicar al BOPA i difondre pels mitjans públics, que en ambdós casos no s’interromp el normal funcionament “constitucional” de l’Estat i que “l’autoritat competent” és el cap de Govern.\n1 Mecanisme article 42 de\nLa Carta Magna preveu que el Govern via una llei qualificada pugui decretat els estats d’alarma i emergència, que comportarà la limitació o supressió de determinats drets fonamentals.\nRestablir la normalitat al país\nHa de permetre fer front a situacions greus causades per catàstrofes natural o per la interrupció “del normal funcionament de la convivència democràtica”.\nEl text està dividit en tres capítols\nEl text està estructurat en tres capítols que regulen la declaració i els efectes de l’estat d’alarma, l’estat d’emergència i les normes comunes quan es donen el dos supòsits alhora.\nUna única autoritat competent\nLa declaració comporta que hi ha una única “autoritat competent” que és el cap de Govern que pot delegar totalment o parcial en un o diversos ministres.\nEl Consell General ho ha d’aprovar\nLa declaració del Govern d’ambdós estats ha de ser aprovada prèviament pel Consell General, de la mateixa manera que totes les pròrrogues que se sol·licitin tal com preveu la Constitució.\n6. Durada limitada\nEl d’alarma, 15 dies, i 30 el d’emergència\nLa duració d’ambdós estats està limitada a quinze i trenta dies, respectivament, tot i que es poden anar prorrogant pel mateix termini temporal que els regula.\nBah, tampoco se va a notar mucho de lo que iba siendo este sitio de siempre.\nEs necessari el estat d'Alarma?\nTecnicament pot.ser Si o potser no fa falta. La veritat és que no hu ser. Però el que penso que solament\nAmb les notícies dels països veïns de les morts etc etc ja estem tots Alarmats. Vec bastant civisme de la societat Andorrana actualment.\nI bona gestió del estat d'alarma del Govern i comuns.\nEncara que dubto tornar.vos a donar suport electoral per el vostre govern de perdedors.\nandorranu va dir..Exactament. Hem heredat fins la covardia dels espanyols. Aquesta vesprada he anat a benzinera i supermercat i tots els depenents hispanos sense parlar català i a més transmetent més alarma que tranquilitat. Els encanta l´alarma.\nEl dia que volvais a abrir los negocios en Andorra, llorareis para que los Españoles vuelvan a gastar €€€€ ahí.\nQue para pedir ayudas en tiempo de crisis, España y Francia.\nHata el FCANDORRA, lo llevan los Españoles.\n#82 Abstenirse curiosos\nEl sistema s'ha tret careta per revelar-nos el seu veritable i autèntic rostre, la fi de la democràcia.\n#81 Drets fonamentals\nQuina necessitat hi ha ara de restringir els drets fonamentals? És que s'ha vist algun disturbi pel carrer? El Govern s'hauria de concentrar en proveir-se de mascaretes, respiradors i lloc pels malalts i en seguir la pista dels contagis de ben a prop. Per que desconfiar tant de la població com per a aprovar un estat d'alarma? Fins a la data, el comportament de la gran majoria del poble ha estat exemplar, a pesar d'algun individu aïllat que ja ha estat prou escridassat per un infermer histèric. Controlar autoritàriament la població és el recurs dels mals governants. L'exemple el tenim a Espanya, mentre no aïllen els focus de contagi mentre aproven un estat d'alarma.\n#80 Sometent everywhere\nManual Digest va dir..Potser no sigui ara el millor moment de legislar sobre els estats d'alarma i demés.\nPer legislar cal completa serenitat i ara precisament potser no n'hi ha prou i la pressa no és mai bona consellera.\nCanòlich va dir..Segur que quualsevol llei dels pirineus cap amunt seria millor per nosaltres que no pas copiar les dels espanyols...\nLlegint els teus comentaris he pogut deduir que ets d'una raça superior.\nCanolich, nomes hem de veure la teva grandessa per entendre que potser e smillor ser espanyol que ser clm Tu. Ignorant.\nAndorranu. La covardia dels espanyols? Espero que no em censurin el comentari. Ets un desgraciat.\nJoan va dir..No deixi que el seu odi cap al país del sud i el criticar per sistema li impideixi veure la realitat. A dia d'avui els països dels quals es pot apendre són Itàlia i Espanya, que evidentment han sigut els primers i han comès errors. Si vol parlem en unes setmanes ja que no sembla ni que França ni que Alemanya ni molt menys el Regne Unit estiguin fent millor les coses, nomès van uns dies retrasats en els esdeveniments.\nFrancament, em sorprén aquesta admiració seva cap els veïns del sud...\nPer la meva part no hi ha ni admiració però tampoc odi. Senzillament crec que l'equilibri atàvic andorrà entre el nord i el sud s'ha trencat fa temps i la veritat és que Andorra no n'ha sortit gaire ben parada malauradament...


Índice - Pre-Impressió | Impressió | Enquadernació - Barcelona\nCommemoració 50 anys\nÍndice és una empresa polifacètica que combina diverses activitats empresarials fruit de la seva història i de la voluntat emprenedora dels seus dirigents. Va néixer el 1959 com a Agència de publicitat i poc temps després, amb l’objectiu de donar millor servei als seus clients va aventurar-se en l’edició de revistes tècniques i especialitzades. Una cosa va dur a l’altre i decidir imprimir i enquadernar les seves pròpies edicions i, d’aquesta manera, complir millor amb els compromisos adquirits.\nAixí és com avui Índice ofereix serveis tant diversos als seus clients: Impressió, Enquadernació, Agència d’imatge i Mitjà de comunicació; així i tot, son activitats amb un denominador comú: la producció gràfica.\nEstà ubicada a la ciutat de Barcelona i té una superfície de 6000 m2 en el districte tecnològic 22@. Disposa d’un pati per a càrrega i descàrrega de mercaderia, està ben comunicada i a prop del centre de la ciutat.\nCompta amb una plantilla de més de 100 treballadors d’àmplia experiència i alta qualificació tècnica i es treballa a torns les 24 hores del dia, els 12 mesos de l’any. Es realitza una producció d’aproximadament 80.000 llibres al dia.\nOfereix un servei integral amb mitjans productius propis, sense dependència de proveïdors externs o subcontractats per a la realització de llibres, revistes o catàlegs d’alta qualitat.\nConsidera el servei al client com a element clau del sector de les arts gràfiques: el seu personal tècnic-comercial li ofereix la experiència i el coneixement necessaris per a optimitzar la relació qualitat-preu del llibre a realitzar.\nÍndice és una empresa familiar sense dependències externes i d’una sòlida i reconeguda capacitat financera. Aposta per una política de generació de recursos i l’enfortiment de les reserves financeres per a inversions. Ho demostra la inversió realitzada de més de 10 milions d’euros en els darrers dos anys (2008-2009) en els departaments d’impressió, pre-impressió i enquadernació; és una de les empreses tecnològicament més avançades del sector de Barcelona i rodalies.\nLa seva política comercial prioritza la demanda del mercat nacional, on compta amb un gran reconeixement del sector i clients amb més de 40 anys d’antiguitat.\nActualment, es proposa aprofundir en l’expansió iniciada els darrers anys en el mercat Europeu ja que el 40% de la seva facturació prové de l’exportació a països de la UE com França, Alemanya, Bèlgica, Holanda i Regne Unit. No disposa de clients que representin més del 10% de la seva facturació.\nÍndice està al seu servei en la producció gràfica que és també la seva il.lusió.


emylse | 31 Agost, 2009 07:56\nJo mai he estat “fan” dels carrils-bici. Pens que efectivament incentiva l’ús de la bicicleta, però que no basta per fer més segur l’ús de la bicicleta.\nS’ha d’apostar de manera decidida per la integració de la bicicleta com un mitjà de transport més. Això implica implementar mesures paral·leles i complementàries a la construcció dels carrils bici que facin els desplaçaments en bicicleta més segurs també quan no es circula pel carril-bici (que és la immensa majoria de les vegades). Circular fora del carril bici continua essent un absolut gest de valentia, i el moment de transició quan es surt del carril bici per incorporar-se a la via és gairebé un suïcidi.\nAlgunes mesures com reduir la velocitat dels cotxes a certs carrers, fer una campanya de comportament tant dels conductors/es d’automòbils com dels usuaris de la bicicleta, facilitar el transport combinat (metro/tren – bicicleta), i en general pacificar el trànsit són mesures imprescindibles perquè els carrils bici no es converteixin en una anècdota mediàtica, o el que és pitjor, en una perillosa presa de pèl pels ciclistes.\nA més d’això, fa uns mesos ja vaig suggerir altres mesures que no van directament adreçades a la circulació de bicicletes, però que també es fan d’allò més necessàries si volem que les bicicletes siguin un mitjà de transport a la nostra ciutat:\nAparcaments subterranis per a bicicletes: Els aparcaments de l'Ajuntament (SMAP), podrien tenir una reserva de llocs d'aparcament per a bicicletes. Això no suposaria gaire cost ni pèrdua per a l'Ajuntament, ja que amb dues places d'aparcament per a cotxes en tindríem moltíssimes per a bicicletes. I amb això, a més d'augmentar els aparcaments per a bicicletes a Ciutat, augmentaria en molt la seguretat.\nRegistre de bicis, voluntari i gratuït: Ciutats com Barcelona, Vitòria o Sevilla ja en tenen. Un registre de bicicletes permet que aquella persona que vulgui pugui enregistrar la seva bicicleta a l'Ajuntament apuntant el nombre de bastidor o un altre que es pugui aportar per part de l'Ajuntament. La bicicleta s'inclouria en un sistema informàtic que, en cas de pèrdua o robatori facilitaria la seva localització i per tant devolució.\nUn tercer element clau i vertebrador d'iniciatives com les dues anterior seria la creació d'un Pla Director de Mobilitat Ciclista, o un Pla Director de Mobilitat Sostenible on es contemplés les mesures per a l'ús de la bicicleta a la ciutat.\nMobilitat / Bici | Enllaç permanent | Afegeix un comentari | Retroenllaços (0)\nemylse | 29 Agost, 2009 18:35\nAquest mes d'agost he tingut la sort de passar una setmana a Berlín.\nBerlín és una ciutat que et sorprèn a cada passa: per la gent, per la manera de viure, la cultura, per l'urbanisme... Berlín és una ciutat per viure-la.\nEn qualsevol cas, aquest post és una simple picada d'ullet (o una recomanació) a una visita guiada que varem fer per la ciutat. L'empresa que organitzava la visita es diu “cultourberlín”, i el guia que ens va acompanyar (Ricard) va fer que en una passejada agradable de quatre hores coneguéssim racons, històries i anècdotes que ens hauríem perdut si ell no ens les hagués mostrat.\nQuan una va de viatge, sempre té el dubte d'apuntar-se a fer aquest tipus de “tours”, al principi et sents una mica com al viatge d'estudis de l'escola, en grup i amb la càmera de fotos penjada. Però si anau a Berlín, i contractau aquesta visita per la ciutat, de ben segur no vos penedireu.\nVos deix una fotografia d'un preciós edifici ocupat.\nDURÁN I LA SEVA DIMISSIÓ A MITGES\nemylse | 28 Agost, 2009 16:09\nCom a Bloc per Palma ja varem demanar fa setmanes la dimissió del senyor Durán com a regidor de l’Ajuntament i per tant també com a portaveu del grup municipal del Partit Popular.\nEl motiu no era tant les possibles responsabilitats jurídiques o per la presumpta culpabilitat, ja que això ho hauran de decidir els jutges. Demanàvem la seva dimissió pel fet de que el Sr. Durán va presidir el consorci que gestionà la construcció del velòdrom, amb una gestió horrible que ens va costar a la ciutadania un sobrecost de més del doble d’allò pressupostat.\nPer aquest motiu i per l’assumpció de responsabilitats polítiques el Sr. Duran ha de dimitir dels seus càrrecs a l’Ajuntament. No serveix de res que dimiteixi a aquestes alçades de la pel·lícula com a portaveu del seu grup, amb l’argumentació de que la seva situació judicial no pugui afeblir l’oposició del PP al govern municipal, sense adonar-se que amb aquest mateix motiu està més que justificada la seva dimissió també com a regidor de l’Ajuntament (a més de la de na Marina Sans o de la pròpia Catalina Cirer).\nDurant aquesta legislatura coneixerem ja al tercer o tercera portaveu del grup municipal Popular. Un grup municipal format a hores d’ara entre d’altres, per un regidor (Durán) en llibertat sota fiança, una regidora (Marina Sans) perseguida per la justícia pels seus viatges pagats a costa de les arques de l’Empresa Funerària Municipal, una regidora (Catalina Cirer), ex-batlessa d’un govern on un regidor (Rodrigo de Santos) s’anava de prostíbuls amb la Visa de l’Ajuntament, una regidora (Marina Sans) que s’anava de viatge (ella i la seva família) amb doblers públics, a més d’arruïnar (juntament amb Óscar Collado) la funerària municipal, i un regidor (Durán) presidint la ruïnosa gestió del Palma Arena... i ella no s’assabentava de res (?).\nEl grup municipal del Partit Popular no té autoritat moral ni democràtica per vetllar des de l’oposició pel bon ús i la bona gestió de l’actual govern de Cort. Algú s’explica com pot estar aquesta colla donant lliçons a l’equip de govern de com gestionar els doblers públics?\nLES TERRASSES A LA RAMBLA I LA PRIVATITZACIÓ DE L'ESPAI PÚBLIC\nemylse | 06 Agost, 2009 12:19\nLa batlessa de Palma, Aina Calvo, informava ahir a la premsa de la nova política d'ocupació de la via pública a través d'un decret que permetrà la instal·lació de terrasses de restauració a la Rambla.\nUna mesura que suposarà la privatització de bona part d'aquesta zona emblemàtica de Palma, en la que ja més d'un 15% de l'espai està ocupat per les floristeries, i on a més, les petites places que voregen la Rambla ja estan ocupades per les terrasses de bars de la zona.\nNo es pot emprar com excusa la dinamització per a la privatització de zones emblemàtiques de la ciutat. És una errada pensar que la única alternativa per a la dinamització d'una ciutat ve de la mà del consum per part de la ciutadania.\nAquesta iniciativa sembla estar pensada únicament des del punt de vista de l'empresariat de la zona i no en fer una política progressista de l'ocupació de la via pública.\nL'espai és en sí mateix símbol de la ciutat, i per tant, espais com el de la Rambla no poden ser condemnats a la lògica de la privatització i la segregació de l'espai públic. L'espai públic s'ha de considerar com a creador i impulsor de ciutadania, com a espai de sociabilitat. El seu accés obert li confereix un rang de centre, de lloc de trobada, amb un caràcter relacional, que no aïlla ni segrega a uns habitants dels altres, sinó que tendeix a proporcionar-los igualtat. La ciutadania s'ha de construir des de la lògica d'allò que és públic, i no abocar-la al seu exercici mitjançant el consum, ni a l'esbarjo controlat pels negocis.\nLa qualitat de l'espai públic està directament relacionat amb la qualitat de vida dels habitants, i per tant, amb el model de ciutat.\nLa batlessa s'ha equivocat, ja que aquesta mesura no va ni molt menys acord amb un model de ciutat progressista i de foment de la ciutadania.\nEl Bloc per Palma ha demanat avui que la batlessa repensi aquesta mesura, i en general el model d'ocupació de l'espai públic.


Programa 100 🎉 – #Territori17 – 15/06/2021 | busca't la vida\nEl 5 de febrer del 2019 neixia ‘busca’t la vida’ en format radiofònic dins del Territori 17.\nAixí arrencava el primer programa\n100 programes han donat per a moltes entrevistes i moltes converses per conèixer projectes emprenedors fascinants, i el món digital on – vulguem o no – les nostres vides cada vegada hi passen més temps.\nHem parlat de criptomonedes, de la nomofòbia, de viquimaratons, de vídeo marketing, de tik-tok.…hem hagut de fer més de 20 programes entre confinament i mesures molt estrictes de mobilitat per la covid.\nPer cert, abans de la pandèmia vam visitar la Nit de l’Emprenedor de Cardedeu, el BizBarcelona i també a Londres el bett 2020. Que bé m’ho vaig passar!\nPel camí hem descobert tantíssimes empreses de nova creació – o no tant nova – i no en voldria oblidar cap…però tampoc us taladraré amb un reguitzell de més de 90 noms. Per sort, podeu recuperar totes aquestes entrevistes als podcasts i als articles de la web .\nA totes les persones que heu participat en les entrevistes: moltes gràcies.\nMoltes gràcies per la vostra generositat i el vostre entusiasme i, tal com us dic en moltes ocasions: somiar és gratis, doncs SOMIEU EN GRAN i MOLTS ÈXITS en tots els vostres projectes.\nRecomanacions per passar-ho bé i aprendre durant aquestes vacances:\n1- No és una app, sinó un compte d’IG d’una jove cardedeuenca – l’Aurora Ferro – gairebé llicenciada en Traducció i Interpretació per la UPF\nCom a TFG (Treball de Fi de Grau) ha creat el compte @genuinament…no deixis d’escoltar el podcast.\n2- Algunes de les apps de les que hem parlat i que m’agradaria recordar:\nFutulele (només per iOS) – Real Ukulele (android i iOS) – Recupera el programa\nTED (Android i iOS) on trobaras més de 3000 Ted Talks – Recupera el programa\nStar Walk 2 ( Android i iOS) – observa les estrelles amb realitat augmentada – Recupera el programa\nGoodreads ( Android i iOS) – el lloc més gran del món per a lectors i recomanacions de llibres – Recupera el programa\nLa notícia de la setmana és…la fita de 100 programes!\nMoltes gràcies Jordi i Vicenç i a tothom que feu possible el Territori 17 des de Vic, Sant Joan i Caldes i\nA Cardedeu: gràcies a l’Oscar Muñoz i l’Aaron Comas (el becari) que han estat a la banda tècnica durant aquest darrer any,\nperò no em vull oblidar de la Maria López, en David Auladell, la Núria Lázaro\ni el nostre becari Pau Sancho que també ha format part dels 100 programes.\nEscolta el podcast del programa! ( 1:45:30)\nEL 9 NOU · Territori 17 22 – 06 – 21\n22/06/2021 /0 Comments/by xela falgueras\nQuan peti la bombolla 2.0 …..\nRespostes analògiques a ‘problemes’ digitals\nEl meu amor-odi a facebook (I)


Ment a ment: de maig 2009\nTècnica de resolució de problemes: SCAMPER\n0 comentaris Publicat per Josep M a 3:05\nCada vegada hi ha més gent que associa creativitat amb obra artística, ser realment creatiu vol dir tenir la capacitat de fer front a qüestions i problemes d’una manera diferent. Com més practiquem l’hàbit de pensar creativament, més fàcil i agradable es fa afrontar i aclarir qualsevol tipus de problema. Per tant hem de forçar la nostra capacitat de preguntar, imaginar, i adaptar, amb l’objectiu de trobar solucions en nous camins i idees.\nSCAMPER és una tècnica que podem usar per activar la nostre creativitat i habilitats per resoldre problemes. Creada per Bob Earle i popularitzada per Michael Michalko al seu llibre Thinkertoys. SAMPER és una llista de suggerències que ens ajuden a veure les coses des d’un punt de vista diferent. Va ser desenvolupada amb el propòsit de fer-nos pensar de manera diferent i assolir solucions realment innovadores. La idea central d’SCAMPER està basada en la percepció de que el nostre treball creatiu, idees originals i la majoria del que definim com a nou no és res més que una barreja de quelcom que ja existeix.\nS – substituir: components, materials, persones. Substituir algun material dels que tradicionalment usem. Introduir un nou amic a l’equip o deixar que un de l’equip faci un altre rol.\nC – combinació: Barreja. Fer una combinació dels conjunts o serveis, integrar. Fer una mashup, una juxtaposició i reunir els elements i recursos que podem complementar-se o enriquir-se de una forma innovadora i nova.\nA – adaptar: Alterar, canviar la funció, usar una part d’un altre element. Pensar paral•lelament i usar eines e idees en nous contextos i situacions.\nM – mescla, modifica: Augmenta o redueix l’escala, canvia la forma, modificar els atributs (per exemple el color). Analitzar des d’un punt de vista macro i micro la situació o començar a pensar des d’una posició diferent. Mirar la qüestió des d’uns altres ulls.\nP- donar un nou ús: Canviar l’aplicació, usar amb finalitats diferents. Trencar regles, replantejar el seu ús o l’aplicació que un objecte pot tenir.\nE- eliminar, esborrar: Eliminar elements, simplificar, reduir a la seva funció més bàsica. Treure tot el que no és necessita, deixar només el que realment s’ha de tenir en compte.\nR- capgirar: Posar-se al revés.\nInspirat en el treball de Bob Earle, Michael Michalko, Angela Maiers i Michael Deutch.\nEl plaer està a la ment\n0 comentaris Publicat per Josep M a 7:31\nHow design delivers value. (Grant McCracken.)\nImatge de Donny Jonhson\n0 comentaris Publicat per Josep M a 0:13\nPosar qüestions polítiques en forma d’art no és quelcom fàcil. He trobat un assaig sobre consum de com la vivenda ha arribat a proporcions absurdes. EL propòsit de la composició és simplificar el text i crec que ho aconsegueixen.\nEtiquetes de comentaris: Creativitat, econòmia\n0 comentaris Publicat per Josep M a 23:54\nRon Eglash és un matemàtic que es defineix a si mateix com etno-matemàtic, i és autor de “African Fractals”. El llibre examina patrons de fractals a l’arquitectura, l’art i el disseny de moltes parts d’Àfrica. Després de fer observacions i investigacions en fotografies àrees va descobrir que moltes ciutats africanes contenien estructures fractals. El llibre conté imatges fantàstiques, recollides en el seu treball de camp, i descriu nocions bàsiques sobre la natura i generació de fractals simples.


Les eleccions al Parlament Europeu 2014 a l'Hospitalet | ANC L'Hospitalet de Llobregat\nLes eleccions al Parlament Europeu 2014 a l'Hospitalet\npublicat per lhxlaindependencia el dc., 28/05/2014 - 11:57\nL'assemblea territorial de l'Hospitalet de l'ANC, sense entrar en una valoració global de les eleccions europees a Catalunya, anàlisi que entén correspon fer al Secretariat Nacional de l'Assemblea Nacional Catalana, vol remarcar una sèrie d'aspectes del desenvolupament d'aquesta consulta electoral a la nostra ciutat.\nEn primer lloc constatem com un fet positiu l'increment de la participació a la ciutat fins el 45%, en línia amb el comportament electoral a Catalunya, i amb un increment del 6% en relació a una participació especialment baixa el 2009. El dret a votar és la base de la democràcia i el seu exercici, tranquil i festiu, és la millor expressió de la voluntat d'un poble lliure.\nHa estat públic el nostre suport a les opcions que han recolzat explícitament la consulta al poble català el proper 9 de novembre, suport que va acompanyat pel nostre respecte a totes aquelles altres, que amb idèntica legitimitat, mantenen opcions diferents. Constatem que, si comparem amb el 20,3% del 2009, les opcions que avui donen suport inequívoc al 9N han obtingut al municipi un 32,7% del vots (40% si tenim en compte les posicions a favor del dret d'autodeterminació manifestades per dirigents de Podemos).\nTanmateix, en tot cas, aquests resultats no arriben a la majoria a la que voldríem aconseguir i constatem que sempre que la ciutat ha donat suport massiu i majoritari al reconeixement de Catalunya com a nació i dels seus drets com a tal, s'ha comptat, a més, amb el suport de l'organització política majoritària a la ciutat.\nPensem que hem arribat a una part molt important de la nostra ciutadania, amb la reivindicació dels drets nacionals de Catalunya i en els drets socials de catalanes i catalans, drets que considerem que no poden anar mai per separat.\nI tot això des d'una ciutat catalana, representativa de les arrels de la Catalunya combativa i treballadora, clar exponent que tots els catalans i catalanes tenim els mateixos drets i la mateixa dignitat, haguem nascut on haguem nascut, qualsevol que sigui la llengua que fem servir.\nValorem molt positivament la tasca portada a terme per l'Assemblea Nacional Catalana a l'Hospitalet i constatem que ens queda molta feina per fer, molta gent amb qui parlar en el moment en què ens vulguin escoltar, i no necessàriament per convèncer-los sinó per conéixer i posar en valor totes les posicions; moltes prevencions i dubtes a esvair; moltes entitats i llocs de la nostra ciutat on arribar; molts aspectes que caldrà tenir en compte si volem que la Catalunya del futur sigui inclusiva i socialment justa. I des de l'assemblea territorial de l'ANC ens comprometem a no escatimar esforços per assolir aquest objectiu.\nResultats de les eleccions a l'Hospitalet


Cremen una desena de contenidors i una barraca en menys de dues hores a Olot - Garrotxa Digital\nComentaris tancats a Cremen una desena de contenidors i una barraca en menys de dues hores a Olot\nUna barraca i onze contenidors han cremat aquest dimarts a la nit en una hora i mitja de marge a Olot. Mossos i Policia Municipal han obert una investigació per esclarir els fets.\nAhir a la nit, en un interval d’una hora i mitja, van produir-se a Olot fins a 12 cremes successives. Els serveis d’emergència van rebre un primer avís prop de 2/4 d’11 per un incendi en una barraca plena de deixalles al carrer Molí de l’Ignasi que, segons han informat des de la Policia Municipal d’Olot, és utilitzada per almenys una persona de forma habitual per resguardar-se a la nit. Els Bombers de la Generalitat van activar dos vehicles per apagar les flames. Uns minuts més tard, a 3/4 menys 5 d’11, s’alertava sobre la crema d’un contenidor de rebuig al carrer Rei Martí l’Humà i d’un altre davant del número 1 del carrer Abat Racimir. Els bombers s’hi traslladaven amb una dotació. En els següents minuts van cremar nou contenidors més. Passats 9 minuts de les 11 de la nit era un contenidor de residus orgànics el que cremava a l’avinguda de Sant Joan, davant del número 19, i a les 11 i 11 minuts, dos contenidors a l’avinguda Rei Jaume II, davant el número 59. Nou minuts més tard es produïa la mateixa situació davant el número 71 del carrer Francesc Montsalvatge. Amb dos minuts de diferència cremava un setè contenidor al carrer Bisbe Serra 60 i també al número 71. A 2/4 de 12 es produïa un incident de les mateixes característiques en dos contenidors del carrer Carles, i un quart d’hora més tard, davant el número 8 del passeig Bisbe Guillamet. L’últim avís es produïa al voltant de 3/4 de 12, també al Firalet, davant el número 1.\nEl sector on es va produir la crema del total d’onze contenidors va del barri de Sant Miquel fins a l’Eixample Malagrida. La Policia Municipal d’Olot, que també va desplaçar dotacions fins als llocs on es produïen els incidents, no van poder identificar cap subjecte sospitós de provocar la crema i han obert una investigació per esclarir els fets. No és la primera vegada que es produeix la crema de diversos contenidors a la ciutat en un curt interval de temps. El passat mes de juny, cinc contenidors van cremar de forma successiva la matinada d’un diumenge. És poc habitual, però, que aquest tipus de desperfectes intencionats al mobiliari urbà es donin entre setmana.


No és país per a interinitats (Sebastià Alzamora)\nNo és país per a interinitats\nTorra serà un bon president, si els seus l'acompanyen\n3 min. Escriptor 14/05/2018 18:35\nCal deixar que el pes urgent de la realitat, i el pes greu de la responsabilitat presidencial, esvaeixin aviat els fantasmes de la interinitat i la provisionalitat, i sobretot el d'unes eleccions d'aquí a cinc mesos que no tindrien cap sentit, i encara menys després d'haver consumit ja cinc mesos per arribar a formar govern. La responsabilitat de la presidència s'imposa a les circumstàncies i genera una agenda impossible d'eludir: així es va veure amb el mateix Puigdemont, que va assumir la màxima autoritat sota la sospita, precisament, de ser un titella, en el seu cas d'Artur Mas. Després va fer el seu propi camí, i a Mas no li va quedar altre remei que adaptar-s'hi (amb molta, poca o gens de convicció, segons el moment, però adaptar-s'hi): amb Puigdemont i Torra, fins i tot amb l'exili condicionant la seva relació, haurà de succeir el mateix. No es pot ser una mica president, ni president transitori, ni subsidiari: s'és president o no se n'és, i això el flamant president Torra ho sap, i per això i per la seva manera de pensar (considerada en conjunt, no a partir d'un remenat de cites desafortunades) seguesc pensant que serà un bon president, si els seus (i no parlo només de Junts per Catalunya) l'acompanyen.\nTots els que fem articulisme hem escrit i publicat coses que voldríem no haver signat\nA la sessió d'avui, el bloc del 155 ha començat a insinuar alguna fissura: de les forces del nacionalisme espanyol més recalcitrant, PP i Cs, no cal esperar-ne res més que la insistència en la confrontació total. Però en el PSC potser sí que s'hi poden trobar punts d'entesa, com ha anat donant a entendre Miquel Iceta en les seves intervencions d'avui i de dissabte. També en els comuns, a pesar de la duresa amb què Xavier Domènech ha encarat el debat d'investidura. Punts d'entesa per apuntalar i donar més solidesa a un Govern que haurà de governar, en efecte, per a tothom, i simultàniament treballar en la tasca àrdua d'aturar i revertir els efectes del 155 –esmenant les disfuncions administratives que ha produït– i desmantellar a nivell internacional la causa político-judicial perpetrada pel govern i la justícia espanyols contra el Procés, començant per aconseguir el retorn dels exiliats i l'alliberament dels presos polítics.\nA mi tampoc m'agraden els articles i els tuits de Quim Torra que PP i Cs no es cansen ni es cansaran de brandar, però no em preocupen perquè sé que tampoc són representatius del que pensa. Tots els que fem articulisme hem escrit i publicat coses que voldríem no haver signat (tret dels més llestos de la classe, que a Catalunya són pocs però molt llestos). Ara bé, a la pregunta que es feia melodramàticament Inés Arrimadas a la tribuna (“Això és periodisme?”, “Això és periodisme?”), ens permetem remetre-la a les capçaleres afins al seu partit i al raig continu de mentides, injúries, insults i intoxicacions que perboquen. No només contra la societat i les institucions catalanes, sinó contra tot el que es bellugui d'una manera que no els agradi. I no alguna vegada, sinó cada dia de cada dia.


Meritxell Mateu defensa els mecanismes de protecció dels drets humans vers la pena de mort - FÒRUM.ad\nMeritxell Mateu defensa els mecanismes de protecció dels drets humans vers la pena de mort\nOn: 24/06/16 14:10\nLa consellera general, Meritxell Mateu, en tant que ponent general sobre la pena de mort de l’APCE, ha participat en el Seminari organitzat per l’Institut Internacional pels Drets Humans – Fundació René Cassin, amb el suport del Ministeri d’Afers Exteriors i del Desenvolupament Internacional de la República de França i la Representació Permanent d’Alemanya al Consell d’Europa.\nL’objectiu d’aquest seminari és l’anàlisi legal de les pràctiques nacionals que protegeixen i defensen els drets humans davant de la pena de mort. Durant la trobada, s’han analitzat casos com el de França, el de Bielorússia o el del Japó. El seminari, moderat per l’antic president Tribunal Europeu dels Drets Humans, Jean-Paul Costa, ha permès analitzar els mecanismes i de les accions tant al Consell d’Europa com a Nacions Unides per abolir o per contenir la pena de mort i per privilegiar el sistema de protecció dels drets humans.\nArran de la tasca que durant dos anys està realitzant com a ponent general de Assemblea Parlamentària del Consell d’Europa, Mateu ha estat l’encarregada de realitzar el parlament de conclusions del seminari, endinsant-se en els mecanismes de protecció de drets humans.\n(Text i foto: DA)\nPrevious Post: Gilbert Saboya i Claude Maerteen mantenen la reunió prevista a mitjans de juliol a Brussel·les\nNext Post: Robatori a un restaurant de Bonaventura Riberaygua


L’Ajuntament de Salou repartirà 130.600 euros entre les entitats | NacióTarragona\nL’Ajuntament de Salou repartirà 130.600 euros entre les entitats\nEl consistori ha obert el període de presentació de les sol·licituds de les bases que regulen les subvencions per a les entitats culturals, festives, juvenils i associacions de veïns\nper Tarragona Diari , 18 d'abril de 2013 a les 12:25 |\nLa regidoria de Cultura de l'Ajuntament de Salou ha obert el període de presentació de les sol·licituds de les bases que regulen les subvencions per a les entitats culturals, festives, juvenils, així com per a les associacions de veïns durant el present 2013. La partida total de la subvenció puja a 130.595€, la mateixa quantitat consignada l'any passat, i que es repartirà segons les peticions i les prioritats de cada entitat, i d’acord sempre amb les bases aprovades. Totes les sol·licituds s'hauran de presentar a les Oficines d’Atenció al Ciutadà (OAC) de l'Ajuntament de Salou, fins 30 d’abril de 2013.\nPer accedir a aquestes ajudes cal que les associacions desenvolupin activitats socioculturals, valorant especialment aquelles que fomentin la creativitat i la participació veïnal. Per la regidora de Cultura i Festes, Maria José Rodríguez, «des de l'àmbit municipal fem l’esforç per estar del costat de les entitats que treballen en el nostre municipi i que, malgrat les dificultats econòmiques, continuen treballant aportar una valor afegit a la nostra societat».\nAixí doncs seran subvencionades les activitats culturals programades i relacionades amb les arts escèniques i plàstiques, les ciències, les lletres, la música, les xerrades, col·loquis, cursos i conferències. A més, seran objecte de subvenció les activitats d’animació socioculturals, especialment les d’oci i de lleure destinades al foment de la creativitat i la participació veïnal. També es tindrà present a l’hora de concedir l’ajuda econòmica que les activitats tinguin lloc en el terme municipal de Salou o fora d’aquest, en el cas que es consideri d’interès per a la projecció exterior de la ciutat, i que complementin i/o supleixin la competència municipal.\nLes sol·licituds per concórrer a les convocatòries d’aquestes bases s’han de formular mitjançant impresos normalitzats que es facilitaran a les oficines de la Regidoria de Cultura de l’Ajuntament de Salou. També es poden baixar de la pàgina web del consistori.\nSocietat, ajudes, entitats, veïns, subvencions


Juanjo García : Un esquerda real, amb arguments “aparents”\nUn esquerda real, amb arguments “aparents”\nJa sé que si anunciés la meva marxa, no tindria el ressò mediàtic necessari per a merèixer una primera plana. No soc ex Conseller, ni ex Diputat, ni ex Director General, ni ex Alcalde, ni ex Regidor d’una gran ciutat. Ni tampoc he tingut càrrecs orgànics de rellevància. Soc un simple militant socialista, veterà això sí, i un modest Regidor del PSC que des de fa cinc anys compagina, orgullosament, la responsabilitat atorgada mitjançant les urnes amb la defensa sindical dels interessos dels treballadors i treballadores.\nI estant sempre a disposició del meu partit, com no tinc cap aspiració personal dins de la política, sempre he pogut permetre’m la llicència de dir el que penso, sense la “por de no sortit o sortir a la foto”, encara que moltes vegades, com ha succeït durant aquestes darreres dates, és preferible optar pel silenci respectuós amb la finalitat d’evitar que altres treguin rèdit interessat de les obvies discrepàncies internes que patim en el sí del PSC.\nPerò clar, tot té un límit, i arriba un moment que aquest silenci respectuós es pot entendre com aquiescència o, fins i tot, com a submissió a una espècie de xantatge emocional que, afegit a uns arguments més o menys vàlids, traslladen a l’exterior una realitat distorsionada que ratlla l’insult.\nSocialista perquè, com diu un company, els meus ideals són la justícia social, la defensa dels més febles, la lluita contra la discriminació, i la radicalitat democràtica.\nDemòcrata convençut perquè, encara que no és el meu sistema utòpic, sí que és el que més respecte la llibertat personal i col·lectiva. No podem oblidar que l’antagonisme de la democràcia és la dictadura.\nI catalanista, perquè soc català, perquè em sento català i perquè estimo Catalunya però sense renunciar, de manera excloent, al valor afegit d’altres cultures i territoris que, de manera permanent, han enriquit i han de continuar enriquint el nostre patrimoni col·lectiu com a poble.\nCom he manifestat en múltiples ocasions, no crec en banderes ni en fronteres de cap tipus, per la qual cosa el meu model d’estat, allò que ara diem “encaix Catalunya-España”, no podrà ser referenciat sota la premissa de la sobirania independentista, sinó basat en la cooperació i la solidaritat bilateral.\nI és aquest l’aparent punt d’inflexió que està provocant una esquerda cada cop més profunda en el sí del PSC, i que es va posar de manifest en la votació del proppassat dia 23 de gener al Parlament de Catalunya a on la majoria des Diputats del PSC van decidir no recolzar una declaració sobiranista i sí defensar el Dret a Decidir del poble català, mitjançant un referèndum vinculant i decisori.\nEm pregunto, a on està la diferència entre les dues postures que provoquen marxes i temps de reflexió?\nSi som socialistes, demòcrates i catalanistes i, a més a més, tots defensem el Dret a Decidir, què fa que les dues postures siguin irreconciliables? Aparentment, sobirania i independència.\nI vull fer èmfasi en “l’aparentment” ,perquè també desprès d’un període de reflexió, l’actitud d’alguns companys i companyes (fent èmfasi també en “alguns”) més em sembla un simple argument mediàtic que amaga quelcom més.\nCom deia al principi ja sé que no té importància, però al contrari del que decideixen altres companys i companyes, jo no marxaria del PSC ni tant sols si, democràticament, els membres del Grup Parlamentari Socialista haguessin decidit votar a favor d’una declaració sobiranista en la que no crec.\nPublicat per Juanjo a 2/11/2013 01:21:00 p. m.


Convocatòria de subvencions per a l’any 2022, en relació amb les actuacions de la Línia ACOL del Programa Treball i Formació (ref. BDNS 610949). | Consell Comarcal del Maresme\nInici Servei d’Informació als Municipis Fulls informatius SIM Convocatòria de subvencions per a l’any 2022, en relació amb les actuacions...\nConvocatòria de subvencions per a l’any 2022, en relació amb les actuacions de la Línia ACOL del Programa Treball i Formació (ref. BDNS 610949).\nNúm: 5/2022 Data: 1 de març de 2022 Tema: Ajuts\nÀrea: ocupació – treball\nAssumpte: convocatòria per a l’any 2022, en relació amb les actuacions de la Línia ACOL del Programa Treball i Formació (ref. BDNS 610949).\nDOGC : 8610, de 21/02/2022\nResolució: EMT/349/2022, de 15 de febrer\nSERVEI PÚBLIC D’OCUPACIÓ DE CATALUNYA (SOC)\nLes entitats beneficiàries de les subvencions són les que recullen els apartats a) i b) de la base 3.1 de l’annex 1 de les bases reguladores:\na) Els ajuntaments i els consells comarcals o, en el seu lloc, els seus organismes autònoms, o les entitats amb competència en matèria de polítiques actives d’ocupació, desenvolupament local i de promoció de l’ocupació, dependents o vinculades a aquelles.\nb) Les entitats sense ànim de lucre legalment constituïdes i amb centre de treball a Catalunya.\n– Les persones destinatàries de les subvencions són les que recull la base reguladora 6\nSol·licitud: per mitjans telemàtic a través de la plataforma de l’extranet de les administracions catalanes.\nPresentació sol·licituds: amb documentació (vegeu la base reguladora 11)\nSERVEI PÚBLIC D’ OCUPACIÓ DE CATALUNYA (SOC)\nC. Llull, 297-307\nTel. 93 553 61 00 / 93 553 61 01\nObjecte: regular les subvencions del Programa Treball i Formació per a la realització de projectes de millora de l’ocupabilitat de les persones treballadores en situació d’atur amb especial vulnerabilitat i amb dificultats per accedir al mercat laboral, que promou el Servei Públic d’Ocupació de Catalunya.\nLes actuacions subvencionables, d’acord amb el que preveu la base 2 de l’annex 1 de l’Ordre EMT/176/2021, 9 de setembre, són les següents:\n2.1 Actuació de contractació laboral\nAquesta actuació es desenvolupa d’acord amb la base 5.1 de l’annex 1 de l’Ordre EMT/176/2021, 9 de setembre.\nEls contractes tenen una durada de 12 mesos i són a jornada completa.\nNo està permesa la substitució de les persones contractades.\n2.2 Actuació d’acompanyament\nAquesta actuació es desenvolupa d’acord amb la base 5.3 de l’annex 1 de l’Ordre EMT/176/2021, 9 de setembre, i en aquesta convocatòria no té caràcter obligatori.\nArticle anteriorConvocatòria de subvencions per millorar les infraestructures per a la gestió dels residus municipals a Catalunya en el marc del Pla de recuperació, transformació i resiliència finançat per la Unió Europea – NextGenerationEU (ref. BDNS 610642).\nArticle següentConvocatòria de subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (Programa PREE 5000) (ref. BDNS 610930).


ERC l’Hospitalet vol que veïnes i veïns de Santa Eulàlia decideixin el futur del poliesportiu en una consulta - Llobregat Digital\nERC l’Hospitalet vol que veïnes i veïns de Santa Eulàlia decideixin el futur del poliesportiu en una consulta\nDimarts, 29 de gener de 2019 a les 11:00h\nEsquerra Republicana coincideix amb els veïns i veïnes en què Santa Eulàlia necessita un poliesportiu com cal que presti un servei de qualitat al barri.\nEls republicans asseguren que, “després d’anys d’incompliments per part del govern municipal socialista de l’Hospitalet, que no ha gestionat correctament aquest tema, ara el govern municipal presenta una nova ubicació sense donar tota la informació sobre els pros i contres de cada un dels espais proposats.”\nAquests recorden, “la planificació del poliesportiu de Santa Eulàlia data del 1994. Onze anys més tard, en 2005, l’Ajuntament es va tornar a comprometre amb l’Associació de Veïns però A l’inici d’aquest mandat i de forma unilateral, el govern va decidir modificar l’acord amb l’associació de veïns i va realitzar una proposta sense comptar amb el suport de l’associació.”\nERC alerten, però, “abans de les vacances de Nadal apareix en els mitjans de comunicació una nova proposta feta pel govern Municipal, amb una nova ubicació. Esquerra Republicana demana informació i la documentació sobre aquesta proposta, però a hores d’ara encara no la tenim.”\nEls republicans demanen transparència i que la decisió sobre el poliesportiu de Santa Eulàlia s’obri a la participació ciutadana. “Un procés participatiu i transparent, amb tota la informació i informes necessaris perquè els veïns i veïnes puguin decidir les característiques del nou poliesportiu que necessita el barri i la seva ubicació definitiva mitjançant una consulta ciutadana.”\nEl candidat republicà Antoni Garcia ha manifestat que “ERC reclamem transparència i tenir tots els informes i tota la informació per valorar els pros i contres de cada ubicació”.\nI ha afegit que “Hem de ser capaços de què Santa Eulàlia tingui el poliesportiu que necessita i que aquest poliesportiu tingui el màxim consens entre els veïns i les veïnes. Santa Eulàlia es mereix un poliesportiu com cal”.


Notícies - Mor Tomàs Grau, fill predilecte de Sant Cugat\nMor Tomàs Grau, fill predilecte de Sant Cugat\nTomàs Grau durant el pregó de la Festa Major\nel 10/gen/16 Anna González Societat PDF\nEl fill predilecte de Sant Cugat Tomàs Grau ha mort aquest diumenge als 89 anys. Grau, germà de l'artista Josep Grau-Garriga i pare de l'empresari Ramon Grau, ha estat estretament vinculat a la vida de Sant Cugat, principalment com a membre de la Penya Regalèssia i de l'Associació per a la Preservació del Patrimoni Cultural.\nNascut el 1926 a Sant Cugat, Tomàs Grau ha treballat des de diverses vessants per a la preservació de la tradició i la cultura del municipi. Destaca el seu paper a la Penya Regalèssia, a la qual va representar durant la lectura del pregó de la Festa Major.\nEl santcugatenc també és autor dels llibres 'La vinya i el blat' i 'El desertor'. Aquesta última obra, publicada per l'editorial Cossetània, transporta el lector al passat més rural de Sant Cugat i a una època i una generació marcada per la Guerra Civil. A més, durant anys ha col·laborat amb el 'Tot Sant Cugat', on escrivia la crònica de costums i tradicions titulada 'Mirant enrere' i amb el 'Diari de Sant Cugat'. El llibre 'Mirant enrere. Personatges i costums del meu Sant Cugat' recull aquests articles. També va col·laborar a Cugat.cat en la tertúlia dels grans del magazín radiofònic 'Sant Cugat a fons', on compartia l'estudi amb Joan Fàbregas, Pere Pahisa, Magí Puigoriol i Jordi Franquesa.\nEl 2011 va donar 200.000 fotografies del fons fotogràfic de Premsa Local-Tomàs Grau Garriga, que engloba material d'entre 1985 i 2005.\nEl funeral serà aquest dimarts a les deu del matí a l'església del Monestir i la capella ardent estarà oberta a partir d'aquest dilluns al tanatori de Mira-sol.\nEscolta la 'tertúlia del poble' del SAF. Hi participava Tomàs Grau durant les temporades 2011-13


Nous aires matalassers | FET a TARRAGONA\nSergi Feijoo i Mireia González, cap de colla i presidenta, respectivament, dels Xiquets de Tarragona. Foto: Arnau Martínez.\nAl carrer Santa Anna hi bufa un nou vent, serà un any de canvis pels Xiquets de Tarragona. El primer canvi i el més visible, de moment, són les dues noves cares que hi estaran al capdavant: Sergi Feijoo com a cap de colla i Mireia González com a presidenta. Els matalassers diferencien la junta de govern i la junta tècnica i ambdues es presenten per separat, de manera que poden tenir projectes completament diferents i fins i tot, oposats. Aquest any, però, no és així, Feijoo i González tenen la mateixa idea pels Xiquets. Probablement seran els últims cap de colla i president que aniran amb equips diferents, “en uns futurs estatuts, la gent ha d’escollir una junta global, tècnica i directiva, que és com millor es treballa”, assegura Sergi Feijoo.\nEls Xiquets de Tarragona van assolir la gamma extra el 2014 descarregant el 2 de 9 amb folre i manilles per Sant Magí. L’any següent van sumar el 5 de 9 folrat i el pilar de 8 emmanillat, dues estructures que només van poder carregar. L’any passat no va ser l’any dels Xiquets. “El Nin –el cap de colla de la temporada passada– no ho va tenir gens fàcil”, afirma Feijoo. El 2016, malgrat intentar-ho, no van poder revalidar la gamma extra, de fet, només van poder ajuntar els dos castells bàsics de 9 el Primer diumenge de festes. “Veníem de l’etapa de Roger Peiró i el Nin tenia la pressió d’assegurar un mínim”, diu l’actual cap de colla. Ara, parteixen de zero: “El poc que fem, si és millor –respecte la temporada passada– ja ens farà estar tranquils”, afegeix Sergi Feijoo.\nEl funcionament dels de la camisa ratllada, sobretot internament, ha estat treballar com una colla petita i no com la colla gran que són. Per exemple, la junta directiva estava composada per unes 8 persones. Ara, per 15 àrees que cadascuna té el seu equip de treball. “A vegades hi ha una mica de por a canviar coses, pensen que la nostra colla no és capaç d’assumir alguns canvis”, comenta el responsable tècnic. Des que van començar a assajar aquest any, han afegit un tercer dia d’assaig, emmirallant-se en colles com la Vella de Valls o els Castellers de Vilafranca. Pel cap de colla, això “ens permet alliberar estructures que no hem de repetir ni dimarts ni divendres”. També han implementat una escola de castells per possibles nous components del tronc: “Fa caliu, fa colla”, apunta Feijoo.\nELS XIQUETS DE TARRAGONA AFEGEIXEN UN TECER DIA D’ASSAIG I OBREN UNA ESCOLA DE CASTELLS\n“Sembla que estigui al país de les piruletes”, diu la presidenta al preguntar-li per les sensacions al pati d’assaig. Realment, hi bufa un nou vent al local matalasser. Els primers granets de sorra els van posar quan van acabar la temporada passada. A través d’unes sessions anomenades “En parlem”, van debatre quina colla volien ser, des del color de la faixa de la canalla –tradicionalment els Xiquets la porten blava–, fins als aniversaris de celebració ja que els matalassers són hereus de la Colla de la Mercè (1885). Les conclusions que en van sortir “les tindrem molt en compte a l’hora d’actualitzar els estatuts, de redactar el reglament de règim intern i al prendre decisions”, afirma González.\nS’ACTUALITZARAN ELS ESTATUTS I ES REDACTARÀ UN REGLAMENT DE RÈGIM INTERN A PARTIR DE LES SESSIONS “EN PARLEM”\nEl local del carrer Santa Anna és gran, però no té totes les sales rehabilitades i el pati d’assaig, a l’estiu, es queda petit. L’Ajuntament de Tarragona, el 2015, va tancar el solar de l’Hostal del Sol, una zona blava d’aparcament al passeig de Sant Antoni al·legant una manca de seguretat. En aquell moment, el consistori va assegurar que s’adequaria i es cediria als Xiquets de Tarragona, però tot es va quedar en paper mullat. “El titular estava bé, però realment no tinc clar si en podem fer ús”, manifesta Sergi Feijoo.\n“Ens hem entrebancat, però demà sortirem i ho farem millor”, sentencia Mireia González. Els Xiquets de Tarragona tenen tota una temporada per endavant per aixecar el cap i tornar a demostrar qui són i, sobretot, qui volen ser. Qui ha oblidat aquell 19 d’agost de 2014 quan van fer bramar tota la plaça de les Cols al descarregar el 2 de 9 amb folre i manilles? Sergi Feijoo es marca “com a mínim” la tripleta màgica –3d9f, 4d9f i 5d8–: “Comencem de zero”.


2011 – Page 3 – El Gran Duc\n26 juny 2011 / 4 Comments on Alfonso\nFa unes setmanes que el pobre Alfonso no és el mateix. Defuig la invitació a la bona taula i la conversa millor. Els correus que m’envia, abans vívids i dilatats, són ara lànguids i exigus. Qui té la culpa d’això? Els de sempre: els comunistes. Sí, des que Izquierda Unida d’Extremadura ha decidit que el nou president autonòmic serà el candidat del PP, Alfonso ha mudat. Amb velles i noves gestes, la pena li apagarem.\nAçò era i no era, en la legislatura de 1995 a 1999, l’únic regidor de la UPV a Sagunt. N’era el batlle misser Girona, bruixot del Pessepevé, però, vist el desgavell, el nostre mig pollastret va fer moció de censura ab lo demoni Pepé. El País s’irrità força —i el nostre país també—, tinguérem una portada del Levante-emevé. I la Túria, enverinada, son paper féu de baladre: “A la UPV no la va a votar ni su madre”. Però el conte acaba bé. En les següents eleccions locals, a Sagunt, la Unitat del Poble Valencià passaria d’un a tres regidors i hui el Compromís en té quatre. Es parlà molt d’aquella “traïció” del valencianisme fusterià —la UPV?— a l’esquerra —el PSPV?—, però, en termes freudians, havíem matat el pare: nosaltres no érem la crossa de ningú i ningú és bo o roín només per les sigles que lluïx.\nCanviem de conte i de lloc. El PSN no ha volgut un govern progressista a Navarra perquè havia de comptar amb Bildu, d’acord, però ningú l’obligava a pactar amb la dretana Unión del Pueblo Navarro, podien haver-se abstingut. I a cap tribú de l’esquerra l’ha despentinat el buf. Heus ací, amic Alfonso, que novament hi ha l’embut: màniga ampla al PSOE, rigor espartà a IU.\n9 juny 2011 / 7 Comments on Topada en la trobada


Intimitat honor imatge\nParaula de menor\n23 setembre 2013 2 Comments\nEntre les reaccions motivades per la cadena humana de l'11 de setembre organitzada per l'Assemblea Nacional Catalana, hi ha la crítica formulada des d'alguns mitjans de comunicació i, a remolc seu, des d'alguns partits polítics, pels continguts del programa Info K de TV3 del dia 12 de setembre, en el qual uns menors expressaven opinions favorables a la independència de Catalunya. Aquest enllaç porta a l'edició de l'informatiu infantil del Club Super3 objecte de la denúncia. Segons aquests mitjans, fer aparèixer menors opinant sobre aquest tema és utilitzar-los amb finalitats ideològiques. La … [Read more...]\nFiled Under: Intimitat honor imatge Tagged With: Intimitat honor imatge, Menors\nLa bústia de correu-e del treballador que plega\n28 juliol 2011 Leave a Comment\n¿Com s'ha d'actuar en relació als missatges de correu electrònic que arribin a la bústia del treballador quan plega? Es poden obrir els seus correus entrants? ¿Es pot fer encara que la bústia anés identificada amb el seu nom i cognom i quan la persona que ha plegat n'era l'única usuària? Ben sovint apareix aquest dubte quan es produeix la baixa d'un treballador. Ningú vol incórrer en una intromissió en el dret a la intimitat de l'exempleat però, en canvi, els interessos de l'empresa o el bon funcionament de l'administració fan necessari que els missatges de correu electrònic no quedin … [Read more...]\nFiled Under: Intimitat honor imatge Tagged With: Intimitat honor imatge\nEl control del correu electrònic del lloc de treball\n8 febrer 2011 Leave a Comment\nEs pot controlar la bústia de correu electrònic dels treballadors? És el mateix cas si és un nom genèric que si s'ha personalitzat amb el seu nom? Aquesta és una pregunta que reiteradament es fan els responsables de les administracions públiques o els gerents o administradors de les empreses. Respondre bé requeriria molt més espai que el d'un post d'aquest modest blog, de manera que, a risc de simplificar, em centraré en els aspectes claus. Una qüestió prèvia a considerar, que és òbvia però veig que freqüentment no es té prou present. El contingut dels missatges de correu electrònic ha de ser … [Read more...]\nFiled Under: Administració electrònica, Intimitat honor imatge Tagged With: Administració electrònica, Intimitat honor imatge\nEls motius d’una sentència sobre motius\n14 desembre 2010 Leave a Comment\nEl meu amic David Moré, l'infatigable historiador i arxiver de Tossa de Mar, em passa còpia de la Sentència del Jutjat de Blanes d'ara fa un mes que decideix sobre la denúncia contra ell, contra un altre historiador, contra l’Ajuntament de Tossa i, encara, contra el Centre d’Estudis Tossencs, presentada a partir de la publicació del llibre Diccionari de més de mil mots de la història de Tossa. Sobre aquesta denúnica ja se'n van fer ressò alguns mitjans, així com del feliç desenllaç per als denunciats que, de moment, i a l'espera de si es presenten recursos, han vist com es desestimava la … [Read more...]\nFiled Under: Arxius, Intimitat honor imatge Tagged With: Arxius, Intimitat honor imatge\nHistòria clínica en autoservei\n16 juny 2010 Leave a Comment\nAcompanyo a una persona a un Centre d'Assistència Primària. El tracte és molt correcte, el local en bones condicions i el personal molt professional. Per això sorprèn tant trobar en el vestíbul la imatge que reprodueixo aquí. A la vista de tothom, sense estar tancades i a l'abast de qualsevol persona que treballi en el centre queden les històries clíniques que es veuen a la prestatgeria. Teòricament haurien d'estar custodiades en un local específic dotat amb sistema de tancament, de manera que es pugués controlar l'accés. Les dades de la història clínica són, no cal dir-ho, de les que més … [Read more...]\nFiled Under: Intimitat honor imatge, Protecció de dades Tagged With: Intimitat honor imatge, Protecció de dades\n@mbailac Només a la xarxa, per les seves característiques. La sentència ve a dir que tots sabem que a la xarxa la i… t.co/AUGnm3DLGt Time ago 24 Hours via Twitter Web Client


Roger Canadell: "Els fills també són mestres"\nRoger Canadell és doctor en filologia Laia Canadell\nDoctor en filologia i pare de la Laia i el Marçal, de 14 i 10 anys. Professor de la UOC, ha estat director adjunt de la Fundació Miquel Martí i Pol. Publica ‘Et devia una carta’ (Eumo), la correspondència entre Martí i Pol i Joan Oliver\n— Als meus fills, la figura de Martí i Pol els és molt quotidiana. El fet de viure a Roda de Ter o que jo em dediqui a ensenyar literatura així ho ha comportat. La tutora de cinquè que la Laia va tenir a l’escola va ser la Mariàngels Martí, filla del poeta. En una de les façanes de l'institut de Roda hi ha un gran grafit amb el rostre de Martí i Pol i al vestíbul els joves hi poden llegir: "Només si ets exigent amb tu mateix i respectuós amb els altres seràs veritablement lliure".\nQuina és l’anècdota de Martí i Pol preferida dels teus fills?\n— Una que no apareix en les cartes, sinó que ens va explicar la mateixa filla. Joan Oliver era un xic sord i Martí i Pol, per causa de l’esclerosi, no podia parlar gaire alt. Tot plegat feia que les seves converses, en moltes ocasions, esdevinguessin entranyablement còmiques.\nTots dos poetes van ser pares.\n— Inevitablement, mentre preparava l’edició de les cartes, m’he preguntat quins sacrificis familiars van fer per poder dedicar-se tan intensament a l’escriptura, a la militància cultural, al món editorial... Com a pare això em fa reflexionar sobre el temps i la qualitat del temps que dedico als fills, sobre les renúncies que estic disposat a fer per ells i les renúncies que a voltes, sense voler, els imposem.\n— A casa intentem oferir als fills experiències, relacions, amistats que els facin créixer, sense escapçar-los la llibertat i sense estalviar-los tampoc els aspectes de la vida que no ens agraden. L’estimació amb els avis, els cosins, els tiets o els amics també és una riquesa i forcem espais perquè hi convisquin.\nI què entens bé quan ets pare?\n— Amb el temps m’he anat adonant que ser pare o mare ajuda a practicar un exercici poc valorat en el món que vivim: la humilitat. Acceptar que no ho sabem tot, que no ho podem tot i que no ho controlem tot és un acte de sensatesa. I ser conscient d’això ajuda a viure més il·lusionat, més atent. I comporta una proximitat molt gran amb els fills, perquè, com ells, tens plena consciència d’estar aprenent. Observant el creixement dels fills he après que són també uns mestres, amb un talent immens per estimar sense jutjar.\n— És escoltar, oferir, transformar, compartir però també vetllar perquè el seu creixement no sigui només material o intel·lectual sinó que abasti també la seva interioritat. Només així farem que siguin crítics en el món en què vivim i sensibles davant de realitats socials més difícils i complexes que les nostres.\nQuè us agrada fer plegats?\n— Tot sovint a casa fem teatre, a porta tancada, esclar, i fem allò tan sa de riure'ns de nosaltres mateixos. La setmana passada, de manera improvisada, després de sopar vam anar enfilant-nos a la cadira per estrafer la gestualitat i la dicció dels versos de Nadal que cadascú recordava.\nAlgun vers que recordis en moments de dificultat.\n— Hi ha un poema del llibre Quadern de vacances, de Martí i Pol, que comença dient: "I que allí on no arribin les paraules hi arribin les mirades".


Apartment in Nin XII Nin Croàcia - Ofertes d'hotels amb els MILLORS DESCOMPTES EN LÍNIA\nVeure tots els 465 allotjaments a Nin.\nApartment in Nin XII\n-, Nin Centre, Nin, Croàcia, 0 - Veure al mapa\nMés informació sobre Apartment in Nin XII\nDissenyat tant per oci com per negoci, Apartment in Nin XII està situat idealment a Nin; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment in Nin XII també ofereix moltes instal.lacions per enriquir la seva estada a Nin. Habitació familiar són només algunes de les comoditats que fan que Apartment in Nin XII sigui diferent dels altres hotels de la ciutat.\nGaudiu de les comoditats d'alta gama com ara aire condicionat, balcó/terrassa, aparell de televisió, TV satèl•lit/cable, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment in Nin XII és un lloc ideal d'estada pels viatgers que busquin encant, comfort i facilitat a Nin.


El programa Leader ha subvencionat 10 empreses de l'Alt Empordà que invertiran 600.000 euros en millorar negocis ·\nInici Actualitat El programa Leader ha subvencionat 10 empreses de l’Alt Empordà que invertiran...\nEl programa Leader ha subvencionat 10 empreses de l’Alt Empordà que invertiran 600.000 euros en millorar negocis\nMoment de la presentació del balanç del programa Leader a l'Alt Empordà\nAquesta iniciativa de dinamització econòmica dels municipis rurals es gestiona des d’ADRINOC a través del Consell Comarcal\nMoment de la presentació del balanç del programa Leader a l’Alt Empordà\nEl Consell Comarcal va fer balanç ahir de l’última convocatòria d’ajuts, corresponent a l’exercici del 2016, que en el cas de l’Alt Empordà va suposar rebre un total de 22 sol·licituds, de les quals finalment 10 d’elles obtindran ajut Leader. Aquests projectes representaran una inversió privada de 600.690,64€ i un ajut de 198.271,28€, a més de la creació de 10 nous llocs de treball.\nEl programa Leader és una actuació del Fons Europeu Agrícola de Desenvolupament Rural i del Departament d’Agricultura, Ramadera, Pesca i Alimentació de la Generalitat de Catalunya destinada a donar suport al desenvolupament econòmic i empresarial de diversos territoris rurals. En el cas de l’Alt Empordà, la seva gestió la realitza l’Associació per al Desenvolupament Rural Integral de la Zona Nord-Oriental de Catalunya (ADRINOC) que és una entitat sense ànim de lucre i que, entre els seus integrants, hi figura el Consell Comarcal.\nEl president del Consell Comarcal, Ferran Roquer, va destacar durant la presentació d’aquest balanç que “durant la convocatòria del 2016 es van rebre un total de 22 sol·licituds, de les quals 13 corresponien a projectes de creació d’empreses i nou a projectes de millores empresarials. Un cop aplicats els criteris tècnics de selecció, un total de 10 empreses van rebre l’ajuda. Des del Consell hem ajudat a promoure aquesta iniciativa ja que forma part d’un dels nostres objectius prioritaris de mandat que és la generació d’activitat econòmica i la creació de llocs de treball”.\nLes activitats econòmiques que representen els projectes subvencionats estan relacionades amb veterinària, activitats eqüestres, turisme rural, comercialització d’experiències turístiques, perruqueria, pàdel, empresa d’olis essencials, arts plàstiques, interpretació d’energies renovables i campament juvenil.\nInicialment, un total de 25 poblacions de la comarca formaven part del territori Leader, però després de les al·legacions presentades pel Consell Comarcal de l’Alt Empordà se n’hi van incorporar 14 més. En aquest sentit Ferran Roquer ha destacat que “les 22 sol·licituds rebudes procedien de 16 municipis diferents, nou dels quals formaven part d’aquest territori afegit després de la nostra petició. Aquest fet evidencia que l’ampliació era totalment necessària i lògica des del punt de vista del reequilibri territorial que és un dels objectius del programa Leader”.\nAquesta setmana ha sortit publicada al Diari Oficial de la Generalitat (DOG) la nova convocatòria d’ajuts Leader. Aquests ajuts estan adreçats a microempreses i PIMES de 75 municipis rurals de l’Alt Empordà, la Garrotxa, Osona, el Pla de l’Estany, la Selva i el Gironès, i permeten obtenir fins a un 40% de subvenció a fons perdut d’inversions per a la creació, millora o ampliació de negocis. Les empreses que s’hi vulguin acollir ho podran fer fins al proper dia 16 de gener de 2017, data en què finalitza el termini per a presentar les sol·licituds.\nPer la seva part el vicepresident del Consell Comarcal i d’ADRINOC, Joaquim Felip, va explicar que “la convocatòria d’enguany compta amb un pressupost aproximat de 670.000€. A partir d’aquest moment convidem les empreses que estiguin interessades a rebre informació més detallada i que es posin en contacte amb l’equip tècnic de l’entitat, que a l’Alt Empordà es troba a la seu del Consell Comarcal, per tal de poder accedit a aquestes ajuts”, destacant Felip que “a banda d’aquestes ajudes directe, el programa Leader desenvolupa projectes de cooperació que poden afavorir de forma molt més àmplia l’economia del territori. En el cas de l’Alt Empordà estem treballant en el foment del coneixement de les construccions de pedra seca, com a destinació turística d’interès cultural, i en una iniciativa de desenvolupament d’activitats eqüestres des del punt de vista turístic, esportiu, social i terapèutic”.\nAmb l’objectiu de donar a conèixer a totes les empreses del territori els detalls d’aquesta nova convocatòria, els propers dies es duran a terme diverses jornades informatives. La primera s’ha fet aquest matí a la seu del Consell Comarcal. Dimarts vinent s’anirà a Cistella, el dia 30 de novembre a Garriguella i el dia 15 de desembre a Sant Llorenç de la Muga.\nArticle anteriorVOC, la mostra de cinema i audiovisual en llengua catalana, arriba a Roses\nArticle següentRoses és un dels ajuntaments punters de Catalunya en la tramitació via electrònica


50a. CRÒNICA: Les empreses subministradores tallen els cables de les cases ocupades | Aliança contra la Pobresa Energètica\n50a. CRÒNICA: Les empreses subministradores tallen els cables de les cases ocupades\nDe nou us fem partíceps de diferents situacions que viuen persones que pateixen en pròpia pell la pobresa energètica i que van vindre per compartir les seves vivències en l’assessorament col·lectiu de l’Aliança Contra la Pobreça Energètica (APE) 14 de desembre.\nAvui ha vingut a l’assessorament uns periodistes del Periódico de Catalunya que estan fent un reportatge sobre els drets dels consumidors; volien informar-se dels talls de subministraments que pateix la ciutadania i parlar amb algunes persones afectades.\nTambé hem tingut a la Clare, de la Cooperativa El Risell, que ha vingut a gravar com funciona un assessorament col·lectiu de l’APE.\nPiedad, de Terrassa: té un 65% de discapacitati forma part d’una associació de discapacitats mentals; el seu problema és que està ocupant un pis de Bankia i porta set mesos sense aigua. Ha anat a la PAH perquè necessita un lloguer social amb urgència i vol regularitzar la seva situació per poder tenir tots els subministraments al seu nom i poder seguir treballant a l’associació.\nValeria, de Terrassa: ha estat quatre mesos vivint en un pis pont en el qual va donar d’alta els subministraments. El 21 de novembre li van adjudicar per fi un pis i va haver de pagar 500 € per l’alta nova; el seu problema és que Endesa li reclama un deute de l’anterior pis.\nDiversos companys han quedat en acompanyar-la a la companyia subministradora per veure com està la seva situació, i pressionar per a que li donin d’una vegada llum al pis actual.\nMaría, de Terrassa: ens comenta que ara les empreses subministradores tallen els cables de les cases ocupades, per a que les persones que viuen en elles no puguin tornar-se a connectar.\nNadira, de Barcelona: ens comenta que AGBAR li està reclamant un deute de 600€ del pis on vivia abans. Quan ella va deixar el pis, va trucar per donar-se de baixa però la companyia no ho va anotar. El nou inquilí no va fer el canvi de nom, així que aquest deute no li correspon a ella.\nLi hem aconsellat que vagi en persona a les oficines d’Agbar amb el contracte de lloguer del nou pis, per demostrar-los-hi el temps que porta en aquest nou habitatge i sol·licitar la baixa immediatament i la condonació d’aquest deute.\nAmanda, de Barcelona: viu des del mes de juny a un pis de lloguer; li van dir que el propietari li donaria d’alta als subministraments, però solament li ha donat d’alta l’aigua. Ha trucat a Endesa i li diuen que no té comptador; ells volen contractar el llum amb la comercialitzadora «Hola Luz», però Endesa els hi diu que des de 2014 no hi ha comptador.\nLi hem recomanat que parli personalment amb el propietari del pis per a que els hi doni una solució i així ells puguin donar-se d’alta als subministraments.\nHem finalitzant l’assessorament d’avui acomiadant-nos fins l’any vinent, recordant que ens reunirem el dia 17 de desembre al local de les nostres companyes de la PAH, per a celebrar totes juntes el nadal. És una manera de demostrar que som una gran família, que no solament estem juntes lluitant pels nostres drets, si no que també ens reunim per a celebrar els bons moments.\n« 51a. Crònica: Al 2017, segueixen tallant la llum\n49a. CRÒNICA: LA LLEI 24 SALVA VIDES »